เรื่องร้องเรียน: วัดท่าพระ ข้างๆที่พักเสียงดังตั้งแต่บ่ายถึงเที่ยงคืน ทั้งเสียงคอนเสิร์ต มวย งิ้ว พระสวด พากษ์อะไรไม่รู้สารพัดค่ะ กลางวันทำงานไม่ได้ กลางคืนก็นอนไม่หลับ ส่วนตัวไม่ติดอะไรนะคะกับการจัดงานตามประเพณี แต่ต้องไม่ใช่เสียงดังรบกวนขนาดนี้ค่ะ ปิดทุกหน้าต่างทุกประตูที่มีก็ไม่ช่วยเลยค่ะ ยิ่งดึกยิ่งดัง จนนอนไม่ได้เลย จริงๆเป็นมาตั้งแต่ช่วงปีใหม่แล้วค่ะ มาสงกรานต์ก็ยังเหมือนเดิม เลยอยากรบกวนให้ช่วยหน่อยค่ะ อย่างน้อยลดเสียงลงหน่อยก็ยังดี ที่วัดมีตั้งหลายเวที พอมันรวมๆกันแล้วรู้สึกแย่มากค่ะ
การดำเนินการของเจ้าหน้าที่: สำนักงานเขตบางกอกใหญ่ ขอขอบพระคุณท่านที่แจ้งเรื่องร้องเรียนเข้ามา ทางสำนักงานเขต ได้ดำเนินการตรวจสอบแล้วเมื่อวันที่ 4 เมษายน 2566 เวลาประมาณ 16.15 น. ร่วมกับเจ้าหน้าที่สถานีตำรวจนครบาลท่าพระ  ขณะตรวจสอบพบกรรมการของวัดท่าพระ แจ้งว่าเป็นการจัดงานแห่ผ้าไตรหลวงพ่อเกษร  อาจจะมีเสียงดังเกิดขึ้นจากการประกวดร้องเพลง การแสดงงิ้ว และหนังกลางแปลง จึงได้มีหนังสือแบบตรวจแนะนำของเจ้าพนักงานตามพระราชบัญญัติการสาธารณสุข พ.ศ.2535 ให้ลดและควบคุมระดับเสียงจากการจัดงาน เพื่อแก้ไขเหตุร้องเรียน  ซึ่งจะได้ติดตามผลและแจ้งผลดำเนินการให้ทราบต่อไป   #รบกวนท่านกดดาวให้แก่เจ้าหน้าที่ เพื่อเป็นขวัญและกำลังใจในการปฏิบัติงานต่อไปค่ะ ขอบคุณค่ะ 🙏🏻🙏🏻🙏🏻
ความเห็นของผู้แจ้ง: จัดการและรับเรื่องเร็วมากค่ะ ประมับใจค่ะ ขอบคุณค่า
พื้นที่: แขวงวัดท่าพระ เขตบางกอกใหญ่ กรุงเทพมหานคร